SUID-AFRIKAANSE RADIOLIGA NUUS VIR SONDAG 6 SEPTEMBER 2026

Goeie môre en welkom by die weeklikse nuus uitsending van die Suid-Afrikaanse Radioliga, ZS6SRL, gelees deur ________ (jou naam, roepsein en QTH)

Die Suid-Afrikaanse Radioliga saai elke Sondag nuus bulletins uit in Afrikaans sowel as Engels om 08:15 en 08:30 Sentraal Afrika Tyd onderskeidelik op HF sowel as op verskeie BHF- en UHF-herhalers. Hierdie uitsendings word ook via Echolink en Allstar Node 53511 herlei deur Johan, ZS6JPL. Die oudio bulletins kan afgelaai word vanaf https://sarlnews.podbean.com/ terwyl die teks bulletins by https://mysarl.org.za/sarl-news/ afgelaai kan word.

In die nuus vandag:

DIE OKTOBER RADIO AMATEUR-EKSAMEN

VERNEUKERY VEROORSAAK HERSIENING VAN WRTC-UITSLAE

en

SOTA-AKTIWITEIT VIR SEPTEMBER

Bly ingeskakel vir meer inligting oor hierdie en ander interessante nuus items.

Ons begin hierdie bulletin met nuus oor twee Stille Sleutels.

Dit is met leedwese dat die Kaapstad ARK moet aankondig dat die sleutel van Friedrich “Fred” Ziss, ZS1FZ / DJ3VV, stil geword het. Ons betuig ons opregte meegevoel aan sy dogter Eva, sy kleinkinders in Duitsland en vriende.

Dit is met leedwese dat die Gauteng ARK moet aankondig dat die sleutel van Victor Singh, ZS6DOC, op Vrydag 4 September stil geword het. Ons betuig ons opregte meegevoel aan sy familie en vriende.

POUSE

Jy luister na 'n nuusbulletin van die Suid-Afrikaanse Radioliga.

DIE OKTOBER RADIO AMATEUR-EKSAMEN

Die Oktober 2026 Radio Amateur-eksamen sal op Saterdag 10 Oktober by verskeie eksamen-sentrums regoor die land afgelê word. Die sluitingsdatum vir registrasie vir die Oktober RAE is Dinsdag 15 September 2026. Moenie tot die laaste oomblik wag om jou registrasie en die ondersteunende dokumente aan die RAE-span te gee nie. Besoek https://mysarl.org.za/rae-radio-amateur-examination/ vir al die inligting.

KLUBAFFILIASIE

Daar is opgemerk dat vyf-en-dertig Klubs hul affiliasiegelde vir 2026/27 betaal het, dankie! Daar is sewe-en-dertig Klubs wat nog nie hul affiliasiegelde betaal het nie. Wat kommerwekkend is, is dat sommige van hierdie Klubs eksamensentrums hanteer. Geen affiliasie, geen eksamensentrum nie! Die SARL-sekretaris het die lys van Klubs, kontak hom by secretary@sarl.org.za. Dankie aan die Klubs wat reageer het op die SARL Kommunikasie.

VERNEUKERY VEROORSAAK HERSIENING VAN WRTC-UITSLAE

Die uitslae van die 2026 Wêreld Radiosport Span Kampioenskap (WRTC 2026), wat in Julie plaasgevind het, is hersien, met vier spanne wat gediskwalifiseer is na 'n ondersoek na verskeie vorme van verneukery. In 'n verslag wat deur die WRTC 2026 Organiserende Komitee gepubliseer is, het regters bevind dat die operateurs van drie spanne - MB1I, MB2A en MB2M - hul identiteite doelbewus onthul het deur middel van frekwensie-oordragte voor die kompetisie, wat 'n reël oortree het wat bedoel is om te verhoed dat deelnemers aan eksterne stasies geïdentifiseer word. Die komitee het ook bevind dat eksterne stasies 15 roof roepseine gebruik het om bedrieglike vermenigvuldiger-verhoogde kontakte te maak, met die aktiwiteit wat MB2A en MB2M oneweredig bevoordeel het. Kontakte met die geroofde roepseine is uit alle WRTC-logstate verwyder.

Volgens die verslag is MB2M (operateurs VE3DZ en UW7LL), die oorspronklike verklaarde wenner van die kompetisie, gediskwalifiseer, asook MB2A (operateurs US2YW en IK4VET), MB1I (operateurs E77DX en DJ4MX) en MB5Q (operateurs RW7K en KU1CW). MB5Q is gediskwalifiseer nadat 10 vermenigvuldiger-verhoogde kontakte in die span se logstaat nie in die klankopname gevind kon word nie.

Die hersiene volgorde van wenners is eerste plek: Manfred Wolf, DJ5MW en Ulrich Ann, DM5EE/ZR2A (MB5O); tweede plek: Dan Craig, N6MJ en Chris Hurlbut, KL9A (MB4G) en derde plek: Randy Thompson, K5ZD en Tom Georgens, W2SC (MB1T).

Die komitee het ook berig dat soortgelyke frekwensie-oordrag en bedrieglike vermenigvuldiger-aktiwiteit nou glo tydens WRTC 2023 in Italië plaasgevind het. Jy kan die volledige verslag op die WRTC 2026-webwerf lees by http://www.wrtc2026.org/.

Jy luister na 'n nuusbulletin van die Suid-Afrikaanse Radioliga.

SOTA-AKTIWITEIT VIR SEPTEMBER

Daar is twee geleenthede in September vir SOTA-aktiwiteit. Op Saterdag 12 September kan jy na Europa kyk vir DX QSOs tydens die Europese SOTA-dag. Dan kan jy oor die naweek van 19 en 20 September deelneem aan die ZS SOTA Lente-aktiwiteit naweek. Kry meer inligting op bladsy 72 van die 2026 SARL-Kompetisiehandleiding. Begin jou beplanning en deel jou planne op die ZS-SOTA WhatsApp-groep.

'N KORT OPDATERING OOR SUID-AFRIKA SE PICO-BALLONNE

ZS6WBT-1 was Vrydag in die middel van die Atlantiese Oseaan en behoort Suid-Afrika teen vandag te bereik en teen môre, Maandag, sy eerste omwenteling om die aarde te voltooi. Dit vlieg aan boord van die groter Windreiter-ballon op ’n gemiddelde hoogte van 15,5 km en het oor ’n tydperk van 18 dae reeds 34 057 km afgelê.

KOMPETISIE NUUS

Op Saterdag 12 September kan jy deelneem aan die Afrika FT4 DX-kompetisie en oor die naweek van 26 en 27 September kan jy RTD probeer vir die CQ WW RTD-kompetisie.

HF VOORTPLANTINGSVOORSPELLING

Hannes Coetzee, ZS6BZP, berig dat daar gedurende die week lae sonaktiwiteitsvlakke verwag word. Tans is daar 4 sonvlekgroepe met eenvoudige magnetiese samestellings sigbaar. Daar is 'n hoë waarskynlikheid vir die voorkoms van C, en 'n gematigde waarskynlikheid vir M-klas sonfakkels. Diegene wat hulle eie frekwensievoorspellings wil doen, kan 'n verwagte effektiewe sonvlektelling van 47 vir die week gebruik. Radio amateurs kan veral laatmiddag DX openinge op die 30 tot 15 m bande verwag. Besoek gerus die webtuiste spaceweather.sansa.org.za vir meer inligting.

Nou die dagboek van gebeure vir die volgende paar weke:

Vandag – die SARL Nasionale Velddag
12 September – Europese SOTA Dag en die Africa FT4 DX Kompetisie
15 September – Oktober RAE registrasie sluit
18 tot 24 September – die IARU Streek 1 Algemene Konferensie
19 en 20 September – die ZS SOTA aktiwiteits naweek
23 September – die Lente-nagewening en provinsiale skole sluit
24 September - Nasionale Braaidag en Erfenisdag
26 – 27 September – CQ WW RTD kompetisie

Om die bulletin mee af te sluit, ‘n opsomming van ons hoof berig:

Die Oktober 2026 Radio Amateur-eksamen sal op Saterdag 10 Oktober by verskeie eksamen-sentrums regoor die land afgelê word. Die sluitingsdatum vir registrasie vir die Oktober RAE is Dinsdag 15 September 2026. Moenie tot die laaste oomblik wag om jou registrasie en die ondersteunende dokumente aan die RAE-span te gee nie. Besoek https://mysarl.org.za/rae-radio-amateur-examination/ vir al die inligting.

Dit bring ons aan die einde van hierdie bulletin.

Ons nooi klubs en individue uit om nuusberigte van belang vir radioamateurs en kortgolfluisteraars in te dien, indien moontlik in beide Engels en Afrikaans, deur die nuusberig op te laai by https://mysarl.org.za/news-inbox/ en/of die items te stuur na news@sarl.org.za, nie later nie as die Vrydagoggend voor die bulletin datum.

Die weeklikse radioprogram Amateur Radio Today kan elke Sondagoggend om 10:00 SAT gehoor word. Die program kan landwyd op VHF- en UHF-herhalers gehoor word en word deur Louie, ZR4DJL, op die 7 115 kHz laer syband herlei. 'n Heruitsending deur Andy, ZS6ADY, kan Maandagaande om 19:30 SAT op 3 620 kHz gehoor word. Ons ontvang graag jou sein rapporte, kommentaar en voorstelle, stuur 'n e-pos aan artoday@sarl.org.za.
  
In Kaapstad kan Amateur Radio Today om 10:30 SAT op die 145,700 MHz-herhaler gehoor word, met 'n EchoLink-herlei na ZS1DCC-R deur Dave, ZS1DFR.

In Bloemfontein kan luisteraars om 08:15 en 08:30 vir die SARL Nuus en weer om 10:00 vir Amateur Radio Today inskakel op die 145,7625 MHz-herhaler.

In Sasolburg kan luisteraars om 12:00 vir die SARL Nuus inskakel op die 145,6875 MHz-herhaler.

Jy het geluister na 'n nuus uitsending van die Suid-Afrikaanse Radioliga, geskryf deur Hannes Enslin, ZS6JDE, geproeflees deur Dennis Green, ZS4BS en gelees deur ....................................

Van die Nuusspan, die beste wense vir die week vorentoe.
